На основу члана 55. став 5. Закона о водама („Службени гласник РС“, број 30/10 93/12 и 101/16), члана 84. Закона о ванредним ситуацијама („Службени гласник РС“, број 111/09, 92/11 и 93/12), члана 32. Закона о локалној самоуправи („Службени гласник РС“, број 129/07 83/14-др закон и 101/16 – др.закон ), члана 41. и 138. Статута Општине Владичин Хан („Службени гласник Пчињског округа“, број 21/08 и 8/09 „Службени гласник Града Врања“ број 11/13) и члана 128. Пословника Скупштине општине Владичин Хан („Службени гласник Града Врања“ број 12/14 – пречишћен текст, 22/15 и 43/16), Скупштина општине Владичин Хан на седници одржаној дана 26.03.2017. године, донела је

**З А К Љ У Ч А К**

**I**

Доноси се Оперативни план за одбрану од поплава на водама II реда на територији Општине Владичин Хан за 2017. годину.

**II**

Оперативни план за одбрану од поплава на водама II реда на територији Општине Владичин Хан за 2017. годину саставни је део овог Закључка.

**III**

Закључак ступа на снагу даном доношења и објавиће се у „Службеном гласнику Града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-48/6/17-IV/04**

**ПРЕДСЕДНИЦА,**

**Данијела Поповић**